b'\n_START_ARTICLE_\nSvt.se\n_START_PARAGRAPH_\nsvt.se er Sveriges Televisions internettside. Den f\xc3\xb8rste versjonen av siden ble lagt ut i 1995.\n_START_SECTION_\nHistorik\n_START_PARAGRAPH_\nSVTs f\xc3\xb8rste side p\xc3\xa5 nettet dukket opp p\xc3\xa5 internett i 1995. Nile City 105,6 og Rapport var f\xc3\xb8rst ute med egne hjemmeside. Nyhetsformidlingen bestod i starten av at man la inn nyheter fra Rapports tekst-tvsider, noe som startet 1. september 1995. Etter kort tid begynte man \xc3\xa5 publisere hele SVTs tekst-TV p\xc3\xa5 internettsidene._NEWLINE_I oktober 1997 startet man en ny nyhetsside med navnet SVT24. Den inneholdt ogs\xc3\xa5 blant annet videoklipp, for f\xc3\xb8rste gang p\xc3\xa5 SVTs nettsider. N\xc3\xa5r tv-kanalen SVT 24 startet i 1999 byttet internettjenesten navn til svt.se/nyheter. De fleste regionale nyhetsprogrammene begynte etter hvert \xc3\xa5 legge ut sine sendinger p\xc3\xa5 internettsidene. Etter noen \xc3\xa5r startet man ett fors\xc3\xb8k med \xc3\xa5 publisere SVT24s nyhetssendinger p\xc3\xa5 svt.se._NEWLINE_I 2002 gjorde SVT om sine internettsider helt. Navigasjonen ble da erstattet av fem store kvadrater med menyer. Den nye siden ble dog sterkt kritisert. N\xc3\xa5r Internetworld skulle k\xc3\xa5re Sveriges d\xc3\xa5rligste sider dette \xc3\xa5ret, toppet svt.se listen. \xc2\xabAmat\xc3\xb8rmessig design, merkelig navigering og buggiga gratisskript\xc2\xbb, var en del av anmeldelsen. Denne sommeren var ogs\xc3\xa5 nyhetstjenesten stengt lenge. Hjemmesiden for sommerferieprogrammet H\xc3\xb6gaffla hage ble dog bel\xc3\xb8nnet med Prix Europa dette \xc3\xa5ret._NEWLINE_SVT svarte p\xc3\xa5 kritikken. I slutten av 2002 ble en helt ny nyhetstjeneste lansert, og i februar 2003 ble hele internettsiden gjort om. Denne gangen hadde man gjort dette mer forsiktig, og man hadde brukt "fokusgrupper" for \xc3\xa5 brukerteste siden. Man begynte ogs\xc3\xa5 \xc3\xa5 bygge opp en barneportal._NEWLINE_I oktober 2003 startet man med \xc3\xa5 legge ut Aktuellts 21-sendning p\xc3\xa5 internett, og Rapport fulgte straks etter. 21. mars 2005 startet \xc2\xab\xc3\x96ppet arkiv\xc2\xbb, der man legger ut enkelte deler av SVTs arkiv for publikum. Med tiden har flere og flere programmer publisert egne sider p\xc3\xa5 SVTs internettsider, der de ogs\xc3\xa5 la ut programmene i nett-TV. 9. juni 2005 k\xc3\xa5ret avisen Internetworld svt.se til Sveriges beste internettside._NEWLINE_Oktober 2006 ble internettsidens utseende forandret. En sentral del var at videotilbudet ble gjort tydeligere gjennom en ekstra spalte med videomateriale til h\xc3\xb8yre p\xc3\xa5 siden. Videotjenesten fikk i desember navnet \xc2\xabSVT Play\xc2\xbb.'